ไทยพบผู้ติดเชื้อ “โควิด” ใหม่ 10 ราย มาจาก 4 ประเทศ ดันยอดป่วยสะสมทะลุ 4 พันคน
"ศบค." รายงานตัวเลขผู้ติดเชื้อ “โควิด” วันนี้ ระบุพบผู้ป่วยรายใหม่เพิ่มขึ้น 10 รายมาจาก 4 ประเทศ ดันยอดสะสมทะลุ 4 พันคน
"ศบค." รายงานตัวเลขผู้ติดเชื้อ “โควิด” วันนี้ ระบุพบผู้ป่วยรายใหม่เพิ่มขึ้น 10 รายมาจาก 4 ประเทศ ดันยอดสะสมทะลุ 4 พันคน
1 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (1 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 10 ราย โดยเป็นผู้เดินทางมาจากต่างประเทศและเข้าสถานกักกัน (Quarantine Facilities) ประกอบด้วย สหรัฐอเมริกา 3 ราย ซูดาน 1 ราย รัสเซีย 4 ราย และปากีสถาน 2 ราย
ทั้งนี้ ทำให้จำนวนผู้ป่วยยืนยันสะสมในประเทศ ล่าสุดอยู่ที่ 4,008 ราย เป็นผู้ป่วยที่ติดเชื้อภายในประเทศ 2,454 ราย และผู้ป่วยที่เดินทางมาจากต่างประเทศ 1,554 ราย อยู่ในสถานกักกันที่รัฐจัดให้ 1,044 ราย มีผู้ป่วยที่รักษาหายเพิ่มอีก 8 ราย รักษาหายแล้วรวมเป็น 3,811 ราย ยังมีผู้ป่วยรักษาตัวอยู่ในโรงพยาบาล 137 ราย ยอดผู้เสียชีวิตสะสมคงที่ 60 ราย